Document ID: /roh_data/filtered/fineweb-2-filterrobots_roh.jsonl.gz/11755

Baselgias èn lieus da silenzi, da reflexiun, lieus da veneraziun e spiritualitad. Ma betg mo quai. Ellas èn era monuments culturals da grond'impurtanza, edifizis che regordan nus umans a nossa lunga istorgia. E las baselgias furman e structureschan nossas cuntradas e nossas citads.
Johannes Stückelberger è docent per estetica sacrala a la Facultad teologica da l'Universitad da Berna e professer per istorgia d'art modern a l'Universitad da Basilea. El ha accumpagnà e cusseglià numerus projects da reutilisaziun d'edifizis sacrals en Svizra. Cun ina tala reutilisaziun dettia novas pussaivladads da segirar il mantegniment e la renovaziun d'edifizis sacrals er en l'avegnir.
Pertge ch'ins ha gist en il Grischun retegnientschas en connex cun la reutilisaziun d'edifizis sacrals, pertge che quai è tuttina er en urden, sch'ina baselgia na vegn betg utilisada durant temps pli lungs e tgenina ch'è la rolla speziala da las claustras, quai udis en Vita e cretta.